সিঙ্গুরের মাটিতে টাটা নিয়ে মুখে কুলুপ মোদির, শোনা গেল না কোনও শিল্পায়নের কথা

ওয়েবডেস্ক-  আসন্ন বিধানসভা নির্বাচনের (2026 Assembly Election) আগে বঙ্গে প্রধানমন্ত্রী নরেন্দ্র মোদি (Narendra Modi) । আজকের এই হাইভোল্টেজ সভা ঘিরে বঙ্গবাসীর নজর ছিল সভার দিকে। কারণ আজকের এই সভা ছিল সিঙ্গুরে (Singur)। সেই সিঙ্গুর থেকে তৃণমূল সরকার (TMC Government) বা মমতা বন্দ্যোপাধ্যায়ের (Mamata Banerjee) ঐতিহাসিক উত্থান। টাটা এই রাজ্য থেকে বিতাড়িত হল। সেই টাটা চলে গেল গুজরাটে মোদি রাজ্যে।

আজকের এই সভা থেকে মোদি টাটা, সিঙ্গুরে শিল্প এই নিয়ে বড় বার্তা দেবেন এমনটা আশা ছিল রাজনৈতিক মহলের, কিন্তু কার্যত কিছুই হল না, উল্টে আজ ধীর স্থীর ভাবে কথা বলতে দেখা গেল। কোনও আক্রমণাত্মক ভঙ্গিতে দেখা গেল না মোদিকে। ‘সিঙ্গুরে শিল্প’, ‘টাটাকে ফিরিয়ে আনব রাজ্য’ এই ধরনের কোনও বক্তব্য শোনা গেল না মোদির মুখে, বেশ সার্বিক ভাবে আর কয়েকটা সাধারণ সভার মতোই বক্তব্য রাখতে দেখা গেল প্রধানমন্ত্রীকে।

টাটা বিদায়ের ১৮ বছর পর সিঙ্গুরে মোদি। শুধু শোনা গেল, আইনশৃঙ্খলা ফিরলে লগ্নি আসবে। সভা শুরু প্রথমে শুভেন্দু অধিকারী, সুকান্ত মজুমদারের মুখে শোনা গেল টাটার কথা। টাটাকে ফের রাজ্যে ফিরিয়ে আনার বার্তা, কিন্তু সেই রেশ কার্যত ছিন্নই করে দিলেন প্রধানমন্ত্রী। কার্যত প্রধানমন্ত্রীর বক্তব্যে নিরাশ পদ্ম শিবিরের একাংশ। ভোটের মুখে শিল্পায়ন নিয়ে বার্তা দেবেন, তেমনটাই আশা ছিল, কিন্তু কোনও ধরনের প্রতিশ্রুতি দিলেন না মোদি। অথচ গেরুয়া শিবির একদম সুচতুর কৌশলে এগিয়ে ছিল।

আরও পড়ুন- সিঙ্গুরে সরকারি মঞ্চে মোদি, ৮৩০ কোটি টাকার প্রকল্পের উদ্বোধন

এই সেই সিঙ্গুর, যে সিঙ্গুর আন্দোলনই থেকেই ৩৪ বছরের বাম শাসনের অবসান ঘটিয়ে তৃণমূল ‘সরকার’ গড়ে রাজ্যে। সেই সিঙ্গুরের মাটিতে থেকেই সভা করলেন, কিন্তু শিল্পায়নের কোনও প্রতিশ্রুতি পাওয়া গেল না প্রধানমন্ত্রী।

উল্টোদিকে সভা শুরুর প্রথম দিকে সুকান্ত মজুমদারের মুখে শোনা যায়, টাটাকে ফিরিয়ে আনব আমরা। বলেছিলেন ‘ভাতা নয় টাটা চাই’। কিন্তু মোদির মুখে সেই ধরনের কোনও বার্তা পাওয়া গেল না। সিঙ্গুর আন্দোলন নিয়ে সভার প্রথম থেকে শেষ পর্যন্ত প্রায় চুপ ই থাকলেন মোদি।

সরকার পরিবর্তন, তৃণমূল সরকারের আমলে মহিলাদের নিরাপত্তা নেই, অনুপ্রবেশকারী নিয়ে সার্বিক বক্তব্য পেশ করলেও সিঙ্গুরের জমিতে  যে আক্রমণাত্মক ভঙ্গিতে প্রধানমন্ত্রী মোদিকে দেখতে চেয়েছিল বঙ্গ বিজেপি সেখানে হতাশা।

বাম আমলে সিঙ্গুরে টাটা ন্যানোর কারখানা তৈরি করবে বলে কৃষকদের জমি অধিগ্রহণ করে। সেই সময় বিরোধী নেত্রী ছিলেন মমতা বন্দ্যোপাধ্যায়। মমতার দাবি ছিল, সিপিএম কৃষকদের থেকে জোর করে জমি ছিনিয়ে নিয়েছে। সিঙ্গুর ছাড়তে বাধ্য হয় টাটা।